চট্টগ্রাম বিশ্ববিদ্যালয় কেন্দ্রীয় ছাত্র সংসদ

চট্টগ্রাম বিশ্ববিদ্যালয় কেন্দ্রীয় ছাত্র সংসদ (সংক্ষেপে চাকসু হিসেবে পরিচিত) হলো চট্টগ্রাম বিশ্ববিদ্যালয়ের কেন্দ্রীয় ছাত্র সংসদ । শিক্ষার্থীদের শিক্ষার মান, নেতৃত্ব প্রদান ও অধিকার সম্পর্কে তাদের মতপ্রকাশের জন্য ১৯৬৬ সালে চাকসু প্রতিষ্ঠিত হয়। বাংলাদেশের স্বাধীনতা যুদ্ধেও চাকসু গুরুত্বপূর্ণ অবদান রাখে।

 চাকসুর ইতিহাস ও নির্বাচন 

১৯৬৬ সালে চট্টগ্রাম বিশ্ববিদ্যালয় প্রতিষ্ঠিত হওয়ার পরপরই গঠিত হয়েছিল চাকসু। শিক্ষার মান, শিক্ষার্থীদের মানসিক সংস্কৃতির বিকাশ, ছাত্র-ছাত্রীদের মধ্যকার পারস্পরিক সৌহার্দ্যবোধ তৈরি ও রাষ্ট্রের দমনপীড়নের বিরুদ্ধে সক্রিয় ভূমিকা রাখার জন্যই গঠিত হয় এটি। প্রতিষ্ঠার পর প্রথম কেবিনেট নির্বাচন হয় ১৯৭০ সালে। পরের বছর ১৯৭১ সালেই হয় এর পরের নির্বাচন। এর পর ১৯৭৩ ও ১৯৮০ সালে হয় পরবর্তী দুইটি নির্বাচন। বিশ শতকে সর্বশেষ নির্বাচন হয় ১৯৯০ সালের ফেব্রুয়ারিতে। ১৯৯০ সালে ছাত্র ঐক্য নেতা ফারুকুজ্জামান নিহত হওয়ার পর বন্ধ করে দেয়া হয় চাকসু নির্বাচন। সেই থেকে প্রায় তিন দশক অকেজো হয়ে পড়ে ছিল ছাত্র-ছাত্রীদের সাহিত্য, সংস্কৃতি ও ক্রীড়া চর্চার প্রাণকেন্দ্রটি। চব্বিশের গণঅভ্যুত্থান পরবর্তী সময়ে ছাত্রছাত্রীদের আন্দোলনের মুখে দীর্ঘ ৩৫ বছর পর চট্টগ্রাম বিশ্ববিদ্যালয় কেন্দ্রীয় ছাত্র সংসদ নির্বাচন, ২০২৫ আয়োজনের জন্য ১২ অক্টোবর ভোটের দিন রেখে তফসিল ঘোষণা করে কর্তৃপক্ষ। ২০২৫ সালের ১২ অক্টোবর অনুষ্ঠিত সেই নির্বাচনে ইসলামী ছাত্রশিবির সমর্থিত ‘সম্প্রীতির শিক্ষার্থী জোট’ প্যানেলের প্রার্থীরা ভিপি-জিএসসহ ছাত্র সংসদের ২৬টি পদের মাঝে ২৪টি পদে জয়লাভ করে। প্রতিষ্ঠার পর থেকে এখনো পর্যন্ত চাকসু নির্বাচন হয়েছে মোট সাতবার — ১৯৭০, ১৯৭২, ১৯৭৪, ১৯৭৯, ১৯৮১, ১৯৯০ এবং সর্বশেষ ২০২৫ সালে।

চাকসু ভিপি জিএস এজিস তালিকা
পদাধিকারবলে চট্টগ্রাম বিশ্ববিদ্যালয়ের উপাচার্য চাকসু -এর সভাপতি হিসাবে দায়িত্ব পালন করেন। সদস্যরা সরাসরি ভোট দিয়ে সহসভাপতি (ভিপি), সাধারণ সম্পাদক (জিএস) এবং অন্যান্য পদ নির্বাচন করেন।

 চাকসু নেতৃবৃন্দের তালিকা 
ক্রমিকসালভিপিছাত্র সংগঠনজিএসছাত্র সংগঠনএজিএসছাত্র সংগঠন১১৯৭০মোহাম্মদ ইব্রাহিমপাকিস্তান ছাত্রলীগআব্দুর রবমানিক চৌধুরি ২১৯৭২ শমসুজ্জামান হীরা ছাত্র ইউনিয়নমাহমুদুর রহমান মান্না বাংলাদেশ ছাত্রলীগ৩১৯৭৪এসএম ফজলুল হক জাসদ ছাত্রলীগ (জাতীয় সমাজতান্ত্রিক দল) গোলাম জিলানী চৌধুরীমুহাম্মাদ ঈসা রুহুল্লা৪১৯৭৯ মাজহারুল হক শাহ চৌধুরী জাসদ ছাত্রলীগ (জাতীয় সমাজতান্ত্রিক দল)জমির চৌধুরী  বাংলাদেশ ছাত্রলীগ৫১৯৮১জসিম উদ্দিন সরকার বাংলাদেশ ইসলামী ছাত্রশিবিরআবদুল গাফফারবাংলাদেশ ইসলামী ছাত্রশিবির মহিউদ্দিন মোহাম্মাদ ফারুকবাংলাদেশ ইসলামী ছাত্রশিবির৬১৯৯০নাজিম উদ্দিনজাতীয় ছাত্রলীগআজিম উদ্দিনবাসদ ছাত্রলীগ মাহবুবের রহমান শামীমবাংলাদেশ জাতীয়তাবাদী ছাত্রদল৭২০২৫ইব্রাহিম হোসেন রনিইসলামী ছাত্র শিবিরসাঈদ বিন হাবিব ইসলামী ছাত্র শিবিরআইয়ুবুর রহমান তৌফিকবাংলাদেশ জাতীয়তাবাদী ছাত্রদল

আরও দেখুন
 ঢাকা বিশ্ববিদ্যালয় কেন্দ্রীয় ছাত্র সংসদ
 জাহাঙ্গীরনগর বিশ্ববিদ্যালয় কেন্দ্রীয় ছাত্র সংসদ
 রাজশাহী বিশ্ববিদ্যালয় কেন্দ্রীয় ছাত্র সংসদ

 তথ্যসূত্র 

বিষয়শ্রেণী:চট্টগ্রাম বিশ্ববিদ্যালয়
বিষয়শ্রেণী:বাংলাদেশের ছাত্র সংসদসমূহ
বিষয়শ্রেণী:বাংলাদেশের বিশ্ববিদ্যালয় কেন্দ্রীয় ছাত্র সংসদ